A Bizottság 1980/92/EGK rendelete

(1992. július 16.)

a baromfira vonatkozó egyes forgalmazási előírásokról szóló 1906/90/EGK rendelet végrehajtása részletes szabályainak bevezetéséről szóló 1538/91/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a baromfira vonatkozó egyes forgalmazási előírásokról szóló, 1990. június 26-i 1906/90/EGK tanácsi rendeletre [1] és különösen annak 3. cikke (3) bekezdésére és 9. cikkére,

mivel a legutóbb a 315/92/EGK rendelettel [2] módosított 1538/91/EGK bizottsági rendelet [3] részletes szabályokat állapít meg a fagyasztott és gyorsfagyasztott baromfihús választható osztályozására vonatkozóan, tömegkategóriák szerint;

mivel ezeket a rendelkezéseket módosítani kell annak érdekében, hogy figyelembe vegyük az egyes tagállamokban a nehezebb hasított testek értékesítésére vonatkozó kereskedelmi gyakorlatot, és az Egyesült Királyságban forgalmazott termékeknél továbbra is lehetővé kell tenni a tömeg angolszász mértékegységekben való feltüntetését 1994. december 31-ig;

mivel az e rendeletben foglalt intézkedések összhangban vannak a Baromfihús- és Tojáspiaci Irányítóbizottság véleményével,

ELFOGADTA EZT A RENDELETET:

1. cikk

Az 1538/91/EGK rendelet 8. cikke helyébe a következő lép:

"8. cikk

(1) Az előrecsomagolt fagyasztott vagy gyorsfagyasztott baromfihúst tömegkategória szerint lehet osztályozni az 1906/90/EGK rendelet 3. cikke (3) bekezdésének megfelelően, a 76/211/EGK irányelv 2. cikke szerinti előrecsomagolt egységekben.

Ilyen előrecsomagolt egységek a következők lehetnek:

- egy baromfi hasított testet tartalmazó előrecsomagolt egységek, vagy

- egy vagy több, ugyanolyan típusú és fajú baromfidarabot tartalmazó előrecsomagolt egységek,

az 1. cikkben meghatározottak értelmében.

(2) A (3) és (4) bekezdésnek megfelelően minden előrecsomagolt egységen fel kell tüntetni a termék "névleges tömegét", amit az egységnek tartalmaznia kell.

(3) A fagyasztott vagy gyorsfagyasztott baromfihús előrecsomagolt egységei névleges tömegük szerint a következő kategóriákba csoportosíthatók:

- baromfi hasított test:

- < 1100 g: 50 g-os osztályokba (1050 – 1000 – 950 stb.),

- 1100 – <2400 g: 100 g-os osztályokba (1100 – 1200 – 1300 stb.),

- ≥ 2400 g: 200 g-os osztályokba (2400 – 2600 – 2800 stb.),

- darabok:

- < 1100 g: 50 g-os osztályokba (1050 – 1000 – 950 stb.),

- ≥ 1100 g: 100 g-os osztályokba (1100 – 1200 – 1300 stb.),

(4) Az (1) bekezdésben szereplő előrecsomagolt egységeket úgy csomagolják, hogy azok megfeleljenek a következő követelménynek:

- a tényleges tartalom átlagosan nem lehet kevesebb, mint a névleges tömeg,

- a (9) bekezdésben megállapított, a megengedhető hibahatárnál több hibával rendelkező előrecsomagolt egységek részaránya az előrecsomagolt egységek tételeinél megfelelően alacsonynak kell lenni ahhoz, hogy kielégítsék a (10) bekezdésben meghatározott vizsgálatok követelményeit,

- a (9) bekezdésben megadott megengedhető hibahatárnál kétszer nagyobb hibával rendelkező előrecsomagolt egység nem hozható forgalomba.

A 76/211/EGK irányelv I. mellékletében a névleges súlyra, a tényleges tartalomra és a hibahatárra megállapított fogalom-meghatározások vonatkoznak erre a rendeletre is.

(5) A fagyasztott vagy gyorsfagyasztott baromfihús csomagolójának vagy importőrének felelősségére és az illetékes hatóságok által elvégzendő ellenőrzésekre a 76/211/EGK irányelv I. mellékletének 4., 5. és 6. pontja vonatkozik megfelelően.

(6) Az előrecsomagolt egységek ellenőrzését mintavételezéssel és két részben végzik:

- egy ellenőrzés minden egyes előrecsomagolt egységnek a mintában lévő tényleges tartalmára terjed ki,

- egy ellenőrzés az előrecsomagolt egységeknek a mintában lévő átlagos tényleges tartalmára terjed ki.

Egy előrecsomagolt egységekből álló tételt akkor tekintenek elfogadottnak, ha mindkét ellenőrzés eredményei kielégítik a (10) és (11) bekezdésben szereplő elfogadási szempontokat.

(7) Egy tételt az összes azonos névleges súlyú, azonos típusú, azonos termelési láncból, ugyanazon a helyen tárolt vizsgálandó előrecsomagolt egységből állítanak össze.

A tétel méretét a következő mennyiségekre korlátozzák:

- amikor az előrecsomagolt egységeket a csomagolósor végén ellenőrzik, az egyes tételekben lévő szám egyenlő a csomagolósor maximális óránkénti teljesítményével a tétel méretére vonatkozó bármiféle megszorítás nélkül.

- egyéb esetekben a tétel mérete 10000-re van korlátozva.

(8) Minden ellenőrizendő tételből véletlenszerűen vesznek mintát a következő mennyiségben:

Tétel nagysága | Minta nagysága |

100–500 | 30 |

501–3200 | 50 |

> 3200 | 80 |

100-nál kevesebb előrecsomagolt egységet tartalmazó tételeknél a 76/211/EGK irányelv II. mellékletében hivatkozott roncsolásmentes vizsgálat – ahol ilyet végeznek – 100 %-ra terjed ki.

(9) Előrecsomagolt baromfihús esetében a következő hibaarány megengedett:

Névleges tömeg, g | Elviselhető negatív hiba, g |

Hasított test | Darabok |

< kevesebb, mint 1000 | 25 | 25 |

1100 < 2400 | 50 | 50 |

2400 és több | 100 |

(10) A mintán belül az egyes egységek tényleges tartalmának ellenőrzéséhez a minimálisan elfogadható tartalmat úgy számítják ki, hogy az érintett tartalomra vonatkozó megengedhető hibaarányt levonják az előrecsomagolt egység névleges tömegéből.

Azokat az előrecsomagolt egységeket, amelyek tényleges tartalma kevesebb, mint a minimális elfogadható tartalom, hibásnak kell tekinteni.

Az ellenőrzött, előrecsomagolt egységekből álló tételt akkor tekintik elfogadhatónak vagy visszautasítandónak, ha a mintában talált hibás egységek száma kevesebb vagy egyenlő, mint az alább bemutatott elfogadási feltétel, vagy egyenlő vagy nagyobb, mint az alább bemutatott visszautasítási feltétel:

Minták száma | Hibás egységek száma |

Elfogadási feltétel | Visszautasítási feltétel |

30 | 2 | 3 |

50 | 3 | 4 |

80 | 5 | 6 |

(11) Az átlagos tényleges tartalom ellenőrzésénél egy előrecsomagolt egységekből álló tételt akkor tekintenek elfogadhatónak, ha a mintát képező előrecsomagolt egységek átlagos tényleges tartalma nagyobb, mint az alább bemutatott elfogadási feltétel:

Minta mérete | Átlagos tényleges tartalom elfogadási feltétele |

30 | x- ≥ Qn — 0,503 s |

50 | x- ≥ Qn — 0,379 s |

80 | x- ≥ Qn — 0,295 s |

x

- = előrecsomagolt egységek átlagos tényleges tartalma

Qn = az előrecsomagolt egység névleges mennyisége

s = a tételben lévő előrecsomagolt egységek tényleges tartalmának eltérése

Az eltérést a 76/211/EGK irányelv II. mellékletének 2.3.2.2. pontjában kijelölt módon határozzák meg.

(12) Amennyiben a 80/181/EGK irányelv megengedi a kiegészítő jelölések használatát, azon előrecsomagolt egységek névleges súlyának jelölése, amelyekre ez a cikk vonatkozik, kiegészítő jelöléssel láthatók el.

(13) A (2)–(12) bekezdések rendelkezéseinek alternatívájaként a piaci szereplők az Egyesült Királyságban 1994. december 31-ig értékesíthetik azokat az e cikkben szereplő előrecsomagolt egységeket, amelyeken az angolszász mértékegységekben kifejezett névleges súlyok törvényesen, a nemzetközi jogszabályoknak megfelelően vannak feltüntetve.

Más tagállamokból az Egyesült Királyságba érkező, az előző albekezdés rendelkezéseinek megfelelő baromfihús tekintetében az ellenőrzéseket véletlenszerűen végzik, és nem a határon hajtják végre."

2. cikk

Ez a rendelet 1992. augusztus 1-jén lép hatályba.

1992. december 31-ig az üzemeltetők a fagyasztott vagy gyorsfagyasztott előrecsomagolt baromfihúst az e rendeletnek a hatálybalépése előtt alkalmazott tömegkategóriák alapján is osztályozhatják. Ezeket a termékeket aztán 1993. december 31-ig lehet forgalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1992. július 16-án.

a Bizottság részéről

Ray Mac Sharry

a Bizottság tagja

[1] HL L 173., 1990.7.6., 1. o.

[2] HL L 34., 1992.2.11., 23. o.

[3] HL L 143., 1991.6.7., 11. o.

--------------------------------------------------